text:
ORANJESTAD/DEN HAAG - Departamento di defensa Hulandes a confirma dos noticia negativo pa NoticiaCla.com cu a sali relaciona cu Marinierskazerne na Aruba den apenas un siman di tempo. E prome ta un caso di fraude cu asunto di real estate, y e otro ta e proceso pa haya 'toelage' automatico y con mariniernan tabata 'burla' di e sistema. Ambos caso a keda raporta pa e corant Hulandes Telegraaf.
ORANJESTAD - 18 di Januari DOC Opleidingen Huiswerkinstituut lo tin un anochi informativo pa mayornan cu e topico di e workshop “Ik Leer Leren” bow guia di un StudieCoach certifica. Cu e workshop aki muchanan lo descubri tur cos over di nan mesun manera di siña, planea y organisa, sobrepasa nan ansiedad di faya, concentrashon y motivashon. E workshop ta brinda e studiante joven herment pa por siña di un manera mas fasil y mas eficiente. Cu otro palabra: muchanan ta siña con pa siña.
ORANJESTAD - Awacero a sorprende hopi hende awe for di mainta tempran y a keda yobe practicamente henter dia. Esaki no obstante cu e tabata den pronostico di Meteo for di diasabra. Na aeropuerto sinembargo no a registra mucho awa. E cantidad segun servicio meteorologico, pa 5'or a raporta ta apenas di 1.8 mm di awa, mientras cu na Haduricurari a registra mas hopi, cu ta 4.9 mm. Mas tanto di e awa a yobe na Playa y Noord.
ORANJESTAD - Lo investiga contratonan cu musiconan den sector di hotel. Asina e minister di labor Paul Croes a informa pa via di un comunicado. "Seguridad laboral, un entrada continuo y un situacion financiero stabil ta meta di e desicion aki. Nos musiconan merece wordo trata cu respet y dignidad pa locual nan ta nifica pa nos pais y nos bishitantenan", Croes a expresa.
ORANJESTAD - E ultimo simannan aki tin hopi atencion pa e tema di muchanan stranhero indocumenta. NoticiaCla.com a compronde cu ta trata di muchanan cu a nace of a ser treci na Aruba pa nan mayor(nan), cu ta bay scol aki na Aruba y a integra den nos sociedad, pero di cual nan mayor(nan) no a percura pa regla (continuamente) nan estadia legal. No conforme locual e ley di admision y e maneho pa admision di reunificacion familiar ta stipula.
ORANJESTAD - Durante un seminario di dos dia den fin di siman, Minister di Salud Publico, Cuido di nos Grandinan y Deporte, dr. Alex Schwengle a atende un seminario hopi special pa cuido di salud riba nos isla. For di aña pasa a anuncia cambionan grandi den nos sistema di salud publico. Cambionan cu lo mester garantisa cuido di salud riba un nivel hopi mas halto y cu enfoke riba calidad y siguridad.


c: text/html

text:
Ministerio Publico ta pensa pa hiba e caso penal contra e sospechoso R.E.B.G. mas lihe posibel dilanti Corte den Prome Instancia, probablemente na Januari caba di 2017. E sospechoso a wordo deteni riba 28 di November ultimo. E ta wordo sospecha di a haci su mes culpabel di, entre otro, estafa y falsificacion.
Relaciona cu denuncia y meldingnan a cuminsa un investigacion penal, bao guia di Ministerio Publico. E problemanan serio di salud di e sospechoso a haci cu te awo no tabata posibel pa tene den detencion. Mientras tanto a bin un solucion pesey. E sospechoso tá den detencion y lo wordo hiba dilanti Hues-Comisario mañan diahuebs.
Ministerio Publico a tuma nota di un malentendimiento cu a lanta tocante e 75 pa 100 melding, cu Censo lo a haci na Ministerio Publico. E 75 pa 100 melding ta cubri, segun Censo, un periodo di shete aña, mientras cu Ministerio Publico tabata convenci cu tabata trata di 75 pa 100 melding den un aña tocante e sospechoso aki.
Sospechoso di estafa probablemente dilanti Corte na Januari caba
Ministerio Publico ta pensa pa hiba e caso penal contra e sospechoso R.E.B.G. mas lihe posibel dilanti Corte den Prome Instancia, probablemente na Januari caba di 2017. E sospechoso a wordo deteni riba 28 di November ultimo. E ta wordo sospecha di a haci su mes culpabel di, entre otro, estafa y falsificacion.

robotstxt: allowed

filter: keep


text:
Fakkeloptocht tabata e prome evento pa loke ta Carnaval, y un biaha mas e sushedad cu ta keda atras, asina mes cu tabata tin bari sushinan. Pero Carnavalistanan mes, ta tira e sushi ariba caminda. City Inspector Marlon Pieters ta amplia.
Si mester compara e aña aki cu e dos añanan anterior, tabata tin menos sushi cu aña pasa of e aña anterior. E ta zona straño, pero por bisa cu consumo di parti esunnan para na banda of e mesun Carnavalistanan a bira menos.
Un preocupacion di parti di City Inspector, Sr. Marlon Pieterz ta e boternan di cerbes cu ta keda atras. Lo ta hopi bon si por a evita e bendemento di boternan durante temporada di Carnaval. E por wordo uza como arma y trece bida di hende inocente den peliger.
Recapitulando, mester bisa cu e comportacion di parti di e pueblo Carnavalesco tabata hopi bon, ya cu su persona no a tende nada particular di parti di Cuerpo Policial. Serlimar cu KPA y City Inspector a logra di haci un bon trabao cu masha nada di trafico riba caminda, locual tabata hopi bon. P.e. aña pasa tabata tin asina hopi trafico, na e skina Adriaan Lacle Blv y L.G. Smith Blv cu a dura nan casi 45 minuut prome cu nan por a sigui cu nan trabao. E aña aki a dicidi di warda un poco mas y a cuminsa cu e trabao di recoge sushi pa mas o menos 1 or di marduga, y na e oranan ey ya no tabata tin mucho trafico mas ariba caminda.


text:
Aruba Heart Foundation un biaha mas lo organiza un Symposium “Bo Curason ta den Bo Man”
ORANJESTAD (AAN): E symposium aki lo tuma lugar Diasabra, dia 22 di september 2012 na Crystal Theater na Renaissance Resort & Casino
y lo ta di mainta 9.00 a.m. te atardi 4.30 p.m. Pa esnan cu ta corda, e prome Symposium di Aruba Heart Foundation tabata un exito rotundo cu mas di 400 persona atendiendo.
Despues di duna Bon Bini na tur presente door di Presidente, Señora Velma Daal, e Symposium lo worde habri door di Medical Director di HOH, Dr. Jaime Falconi, sigui pa un prologue di Dr. Carlos van Leeuuwen, Cardiologo di Cardio Clinic Aruba.
E biaha aki lo bay tin 7 orador di exterior, cada uno experto riba nan tereno.
Di e hospitalnan di Colombia, na unda AZV ta manda nan pacientnan lo tin :
* Dr. Jose F.F.P. Saaibi Solano di Fundacion Cardiovascular na Bucaramanga.
* Dr. Nilson Lopez Ruiz di Pablo Tobon Uribe Hospital na Medellin
* Dr. Luis Frennando Pava di Fundacion Clinica Valle de Cardio del Lili na Cali.
Di Florida, U.S.A. lo tin :
* Dr. Marcus St. John
* Reginal Laroche
* Dr. Hakop Hrachian Haftevani , tur di Baptist Health
Tambe lo tin Dr. Jeannouel van Leeuwen, di SEHOS, Curaçao.
Ticketnan ta na benta y ta bayendo hopi lihe. Lo bay tin dos coffee break y un lunch break.
Aruba Heart Foundation ta spera di por welkom hopi dokter (pa kendenan tin accreditatie) y demas profesionalnan den e ramo di salubridad, pa asina nan haya mas informacion pa nan cuido diario na patientnan.
Tambe ta spera cu dunando posibilidad na tur hende (publico en general) pa atende e Symposium, esaki lo yuda pa compronde cu tur tin abilidad y poder pa drecha nan salud substancialmente.


text:
Konekshon
Qredits ta kere ku kolaborashon ta hiba na éksito. Nos ta traha riba un nètwerk di kompanianan, organisashonan sosial i boluntarionan. Nos ta stimulá nos klientenan pa traha riba nan propio nètwerk .I nos ta konektá e negoshante ku nos sosionan.
Personal
Serka Qredits e negoshante i su plan ta pará sentral. Nos ta aserká nan personalmente. Nos ta bai na nan kas, i huntu nos ta wak e plannan i e posibilidatnan. Tambe nos ta pensa huntu, nos ta flèksibel i nos ta keda den kontakto.
Sosial
Qredits ke kontrubuí na e komunidat. Nos meta ta, pa hasi negoshantenan asesibel. Nos ta un fundashon sin ganashi. Qredits ke yuda hende realisá nan pashon i si tin mester, duna nan un chèns mas.
Formal
Qredits ta enfoká riba negoshante ku plannan di negoshi realistikó òf ku ke purba logra esaki. Nos ta formal. E servisio ta basá riba e superbibensia di e empresario. Nos tin un modèl di negoshi ku ta lèn riba e eksito di nos klientenan.


text:
WILLEMSTAD.- Skalo, un bario ku ántes tabatin vários edifisio dekaí, poko poko ta birando un joya pegá ku sentro di siudat. Aktualmente tin hopi edifisio ku a keda renobá i un otro bon ehèmpel di esaki ta e pintura gigantesko i sumamente bunita ku tin riba e edifisio kaminda ántes tabata sede di organisashon D.A.R.E. Sin duda algun, esaki lo ta un bunita atrakshon i sitio ku hopi potrèt espektakular lo keda saká tantu pa turistanan komo habitantenan lokal. E idea pa pinta riba edifisio ta masha bon i ta aportá den duna realse di e bario.
Home Front Page Image Skalo un bunitesa den sentro di siudat


text:
Kralendijk Boneiro: Aki ta sigui relatonan policial di Boneiro riba diferente caso.
Ladronisia di plachi di number di skuter
Riba djamars promé di novèmber a drenta keho di ladronisia di un plachi di number di un skuter. E skuter tabata stashoná na un establesimentu di sali situá na Kaya Boneiru. E ladronisia a tuma lugá entre djaluna 31 di òktober pa mas o ménos 10.30 or di anochi i djamars promé di novèmber pa mas o ménos 1.30 or di mardugá.
Detenshonnan
Riba djaweps 3 di novèmber a gara i detené dos hòmber di inisialnan N.C.F. i H.E.V. en konekshon ku kiebro/ladronisia. Riba e mesun dia a detené tambe un hòmber di inisialnan S.L.P en konekshon ku maltrato.
Aksidente riba Bulevar Gobernador Nicolaas Debrot
Riba djárason 2 di novèmber un aksidente entre dos outo a tuma lugá. Outo 1 ku tabata bayendo den direkshon di Playa a kuminsá slep dor di e kaminda ku ta slep, i a pèrdè kontrol. Konsekuensia tabata ku ela bai dal den outo 2 ku tabata biniendo for di direkshon kontrali. Dor di e impakto dje choke outo un a bòltu i bai resultá riba su banda drechi. Shofùrnan di ámbos outo tabata keha di doló na garganta i lomba. Shofùr di out number 2 a wòrdu trata na e sitio mes dor di personal di ambulans pero a transportáshofùr di e outo ku a bòltu ku ambulans pa hospital pa tratamentu médiko.
Kiebro den apartamentunan na Bulevar E.E.G.
Riba djaweps 3 di novèmber a drenta keho di kiebro den dos apartamentusituá na Bulevar E.E.G. A bai ku entre otro un GoPro, un tas di man ku kontenido i un lèptòp. Tambe a bai ku un outo di marka Suzuki, modèlVitara, numerá B-8961. Mas lat a haña e tas den kura i a topa ku e outo den mondi den besindario di Nieuw Amsterdam. E outo tabata intakto, solamente e bateria no tabatei. Ta investigando e kaso.


text:
Oro
Oro ta un elemento kímiko ku e simbolo di Au (latin aurum) anto ku e number atómiko di 79. E ta un metal hopi buská pa traha sen, goias, anto otro arte for di kuminsamentu di historia humano. E metal nativo ta okuri komo pida-pida den tera, anto den vanonan di depositonan natural. Menos komun e ta okuri den mineralnan komo komponente di tera, normalmente huntu ku tellurium. Metal di oro ta denso, moli, brilante anto hopi fasil pa traha kuné i puro. Oro puru tin un koló hel anto ta wordy tradishonalmente konsidera pa ta atraktivo, i ku ta mantene su kolo sin oksida den airu of awa. Oro ta un di e metalnan pa sen ku a sirbi komo un sibulo di rikesa anto balor dor di historia. Standartnan di oro ta e basis pa polisianan monetario. E tambe ta wordu mará na un variedat di simbolismonan i ideologia.bo por hanja oro kolo hel blancu I tanbe kolo kora . E pais nan ku bo por hanja oro ta Hulanda, Afrika, Surnam I Mexico. Pero kaminda bo por hanja oro ril anto hopi ta na Surnam ei nan tin mas tantu oro ku tur kaminda.